ddrg/super_eurlex huggingface dataset:
DA Den Europæiske Unions Tidende C 113/42

Sag anlagt den 24. marts 2009 — Electrolux mod Kommissionen

(Sag T-115/09)

2009/C 113/84

Processprog: engelsk

Parter

Sagsøger: AB Electrolux (Stockholm, Sverige) (ved lawyers F. Wijckmans og H. Burez)

Sagsøgt: Kommissionen for De Europæiske Fællesskaber

Sagsøgerens påstande

— Den anfægtede beslutning annulleres i sin helhed, da en eller flere af de (kumulative) betingelser i Fællesskabets rammebestemmelser for statsstøtte til redning og omstrukturering af kriseramte virksomheder ikke er opfyldt, eller da Kommissionen under alle omstændigheder har undladt i fornødent omfang at sikre sig, at hver enkelt af disse betingelser er opfyldt.

— Subsidiært, annulleres beslutningen i sin helhed under henvisning til manglende overholdelse af begrundelsespligten i artikel 253 EF.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har nedlagt påstand om annullation af Kommissionens beslutning C(2008) 5995 endelig udg. af 21. oktober 2008, der erklærer den omstruktureringsstøtte, som de franske myndigheder vil udbetale til selskabet FagorBrandt, for forenelig med fællesmarkedet, hvis en række betingelser overholdes [C 44/2007 (ex N 460/2007)]. Sagsøgeren er konkurrent til støttemodtageren og har deltaget i den undersøgelsesprocedure, der førte til vedtagelsen af den anfægtede beslutning.

Sagsøgeren har gjort gældende, at den anfægtede beslutning tilsidesætter artikel 87, stk, 3, litra c), EF og Fællesskabets rammebestemmelser for statsstøtte til redning og omstrukturering af kriseramte virksomheder (1). Efter sagsøgerens opfattelse er beslutningens konklusion ukorrekt i retlig henseende, da en eller flere af de kumulative betingelser i de ovennævnte rammebestemmelser ikke er opfyldt, eller da Kommissionen under alle omstændigheder har undladt i fornødent omfang at sikre sig, at hver enkelt af disse betingelser er opfyldt. Sagsøgeren har navnlig gjort gældende, at Kommissionen ikke har overholdt:

— betingelsen om engangsstøtte

— betingelsen om, at omstruktureringsstøtten ikke må tjene til at holde virksomheder kunstigt i live

— betingelserne om bedømmelsen af tidligere ulovlig støtte

— betingelsen om, at støttemodtageren skal være en kriseramt virksomhed

— betingelsen om, at støttemodtageren ikke må være en nyoprettet virksomhed

— betingelsen om, at støttemodtageren skal genetablere sin langsigtede rentabilitet

— betingelsen om pålæggelse af kompenserende modydelser med henblik på at forhindre urimelige konkurrencefordrejninger som følge af omstruktureringsstøtten

— betingelsen om, at støtten skal begrænses til et minimum, og at koncernen skal yde et reelt bidrag (uden støtte).

Sagsøgeren har endvidere anført, at den anfægtede beslutning tilsidesætter begrundelsespligten i artikel 253 EF, navnlig hvad angår sagsøgerens argumenter med hensyn til den strukturbestemte overkapacitet på området, støttemodtagerens bidrag til omkostningerne forbundet med omstruktureringsplanen, der skal være »så stort som muligt«, og forpligtelsen til at tilbagebetale tidligere ulovlig støtte.

(1) EUT 2004 C 244, s. 2.
DA Den Europæiske Unions Tidende C 113/39

Sag anlagt den 11. marts 2009 — von Oppeln-Bronikowski og von Oppeln-Bronikowski mod KHIM — Pomodoro Clothing (promodoro)

(Sag T-103/09)

2009/C 113/79

Stævningen er affattet på engelsk

Parter

Sagsøgere: Anna Elisabeth Richarda von Oppeln-Bronikowski og Baron Zebulon Baptiste von Oppeln-Bronikowski (Düsseldorf, Tyskland) (ved lawyer V. Knies)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Pomodoro Clothing Company Ltd. (London, Det Forenede Kongerige)

Sagsøgernes påstande

— Afgørelse truffet den 7. januar 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 325/2008-1) annulleres.

Søgsmålsgrunde og væsentligste argumenter

Ansøger om EF-varemærket: Anna Elisabeth Richarda von Oppeln-Bronikowski og Baron Zebulon Baptiste von Oppeln-Bronikowski

Det omhandlede EF-varemærke: Figurmærket »promodoro« for varer og tjenesteydelser i klasse 25, 28 og 35 — ansøgning nr. 3 587 557

Indehaver af det i indsigelsessagen påberåbte varemærke eller tegn: Pomodoro Clothing Company Ltd

Det i indsigelsessagen påberåbte varemærke eller tegn: Varemærkeregistrering i Det Forenede Kongerige af ordmærket »POMODORO« for varer i klasse 25.

Indsigelsesafdelingens afgørelse: Delvist afslag på ansøgningen.

Appelkammerets afgørelse: Afslag påklagen.

Søgsmålsgrunde: Tilsidesættelse af regel 22 i Kommissionens forordning nr. 2868/95 (1), idet appelkammeret med urette tog hensyn til beviser for brug, der var fremlagt efter fristens udløb af den anden part i sagen for appelkammeret, tilsidesættelse af artikel 43, stk. 2, i Rådets forordning nr. 40/94, idet appelkammeret ikke konkluderede, at beviserne fremlagt af den anden part i sagen for appelkammeret inden for fristen ikke udgjorde tilstrækkeligt bevis for brugen af det i indsigelsessagen nævnte varemærke, tilsidesættelse af artikel 8, stk. 2, i Rådets forordning nr. 40/94, idet appelkammeret med urette fandt, at der var risiko for forveksling mellem de pågældende varemærker.

(1) Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).
—

Tilsidesættelse af begrebet statsstøtte i henhold til artikel 87, stk. 1, EF, i det omfang hvor Kommissionen — i modsætning til det af den franske regering hævdede — burde have anset disse obligatoriske, frivillige bidrag, for at udgøre skattelignende afgifter, dvs. statsmidler, hvorimod: — anerkendelsesproceduren for tværfaglige organisationer og proceduren for udvidelse af brancheaftalerne ikke kan anses for at udgøre måder, hvorpå staten kan gennemføre en bestemt politik, som er fastlagt på forhånd — beregningsgrundlaget, størrelsen, anvendelsen og brugen af de obligatoriske, frivillige bidrag, fastsættes af de tværfaglige organisationer i deres aftaler, idet de offentlige myndigheder slet ikke deltager på noget stadium — de obligatoriske, frivillige bidrag skal nødvendigvis anvendes til finansiering af den foranstaltning, hvortil bidragene er beregnet, og stilles aldrig til rådighed for de offentlige myndigheder — de, som skal betale et obligatorisk, frivilligt bidrag, er nødvendigvis omfattet af de foranstaltninger, som finansieres af sidstnævnte, og alle erhvervsdrivende i hele sektoren bærer denne byrde som køber eller sælger af det pågældende produkt.
DA Den Europæiske Unions Tidende C 113/39

Sag anlagt den 2. marts 2009 — Strategi Group mod KHIM — Reed Business Information (STRATEGI)

(Sag T-92/09)

2009/C 113/78

Stævningen er affattet på engelsk

Parter

Sagsøger: Strategi Group Ltd (Manchester, Det Forenede Kongerige) (ved barrister N. Saunders)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Reed Business Information (Issy-Les-Moulineaux, Frankrig)

Sagsøgerens påstande

— Afgørelse truffet den 18. december 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 1581/2007-2) annulleres, og sagen hjemvises til Harmoniseringskontoret til videre behandling af ansøgningen.

— Harmoniseringskontoret (og eventuelle intervenienter) tilpligtes at betale sagens omkostninger, herunder sagsomkostningerne for appelkammeret

Søgsmålsgrunde og væsentligste argumenter

Ansøger om EF-varemærket: Strategi Group

Det omhandlede EF-varemærke: Ordmærket »STRATEGI« for tjenesteydelser i klasse 35

Indehaver af det i indsigelsessagen påberåbte varemærke eller tegn: Reed Business Information

Det i indsigelsessagen påberåbte varemærke eller tegn: Fransk varemærkeregistrering nr. 1 240 001 af ordmærket »Stratégies« for varer og tjenesteydelser i klasse 9, 16, 28, 35, 41 og 42

Indsigelsesafdelingens afgørelse: Indsigelsen forkastet

Appelkammerets afgørelse: Indsigelsesafdelingens afgørelse annulleres

Søgsmålsgrunde: Der foreligger en tilsidesættelse af artikel 43 i Rådets forordning nr. 40/94, da appelkammeret begik en fejl ved navnlig at fastslå, at under omstændigheder som de i sagen foreliggende kan brug af et varemærke som titel på et tidsskrift udgøre brug af varemærket for tjenesteydelser, der udbydes i det pågældende tidsskrift, og da det undlod at fastlægge de korrekte krav til den dokumentation, der er nødvendig for at bevise rigtig brug under sådanne omstændigheder og/eller undlod at tage fornødent hensyn til den dokumentation, der var fremlagt på grundlag af de korrekte principper. Der foreligger desuden, eller subsidiært, en tilsidesættelse af regel 22 i Kommissionens forordning nr. 2868/95 (1), da appelkammeret ikke anvendte bestemmelserne i den nævnte regel korrekt på sagens faktiske omstændigheder, idet det undlod at give retningslinjer vedrørende den dokumentation, der var nødvendig for at bevise brug og/eller fejlagtigt lagde til grund, at den dokumentation, som indsigeren fremlagde, ikke var egnet til at godtgøre, at varemærket blev brugt for de pågældende tjenesteydelser.

(1) Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT 1995 L 303, s. 1).
c)

Endvidere har sagsøgeren gjort gældende, at Parlamentet undlod at foretage en rimelig afvejning mellem den offentlige interesse i udbredelsen og de private interesser, der påstås at være påvirket. Parlamentet undlod også at vurdere, i hvilken udstrækning de påståede private interesser konkret og faktisk ville blive skadet.
—

En fordrejning af de faktiske omstændigheder og bevisforholdene, idet Personaleretten fastslog, at L. Collée ikke havde fået tildelt et tredje point alene af den grund, at hans fortjenester ikke var højere end de tjenestemænd, der havde opnået tre points, skønt den sammenligning, der var foretaget med henblik på at besvare L. Collées administrative klage havde godtgjort, at hans bedømmelsesrapport ikke var på samme niveau som de tjenestemænds, der havde opnået tre points.
DA Den Europæiske Unions Tidende C 102/32

Appel iværksat den 2. marts 2009 af Carina Skareby til prøvelse af dom afsagt den 15. december 2008 af Personaleretten i sag F-34/07, Skareby mod Kommissionen

(Sag T-91/09 P)

2009/C 102/47

Processprog: fransk

Parter

Appellant: Carina Skareby (Leuven, Belgien) (ved avocats S. Rodrigues og C. Bernard-Glanz)

Den anden part i appelsagen: Kommissionen for De Europæiske Fællesskaber

Appellantens påstande

— Appellen antages til realitetsbehandling

— Personalerettens dom af 15. december 2008 i sag F-34/07 ophæves

— Appellanten gives medhold i den annullationspåstand og den påstand om erstatning, som hun nedlagde for Personaleretten

— Kommissionen tilpligtes at betale omkostningerne for begge instanser.

Anbringender og væsentligste argumenter

Ved denne appel har appellanten nedlagt påstand om ophævelse af den dom, Personaleretten afsagde den 15. december 2008 i sag F-34/07, Skareby mod Kommissionen, hvorved Personaleretten frifandt Kommissionen i det søgsmål, appellanten havde anlagt med påstand om dels annullation af hendes karriereudviklingsrapport for 2005, dels om erstatning.

Til støtte for appellen har appellanten fremsat tre anbringender vedrørende fejlagtig retlig subsumption af de faktiske omstændigheder, tilsidesættelse af artikel 5 i de almindelige gennemførelsesbestemmelser, af artikel 43 i vedtægten for tjenestemænd i De Europæiske Fællesskaber og begrundelsesmangel, idet Personaleretten fastslog, at Kommissionen ikke kan foreholdes ikke at have foretaget bedømmelse af appellanten for perioden fra januar til september 2005, selv om appellantens karriereudviklingsrapport for 2005 bortset fra ganske få ord er næsten identisk med hendes karriereudviklingsrapport for 2004.
DA Den Europæiske Unions Tidende C 102/30

Sag anlagt den 27. februar 2009 — Idromacchine m.fl. mod Kommissionen

(Sag T-88/09)

2009/C 102/45

Processprog: italiensk

Parter

Sagsøgere: Idromacchine Srl (Porto Marghera, Italien), Alessandro Capuzzo (Mirano, Italien) og Roberto Capuzzo (Mogliano Veneto, Italien) (ved avvocati W. Viscardini og G. Donà)

Sagsøgt: Kommissionen for De Europæiske Fællesskaber

Sagsøgernes påstande

A) Kommissionen tilpligtes at betale: 1) 5 459 641,28 EUR i erstatning til Idromacchine Srl for økonomisk tab (eller et andet beløb, som Retten eventuelt måtte fastsætte). 2) Erstatning for ikke økonomisk tab — Til Idromacchine Srl, der fastsættes ud fra, hvad der findes rimeligt — som udgangspunkt svarende til en væsentlig procentdel (f.eks. mellem 30 og 50 %) af det økonomiske tab. — Alessandro Capuzzo og Roberto Capuzzo tilkendes et beløb, der for hver af disse, ligeledes fastsættes ud fra, hvad der findes rimeligt — som udgangspunkt svarende til en væsentlig procentdel (f.eks. mellem 30 og 50 %) af det økonomiske tab. 3) Til genoprettelse af Idromacchine Srl's, Alessandro Capuzzos og Roberto Capuzzos omdømme — ved de foranstaltninger, Retten måtte finde bedst egnede, f.eks. ved en ad hoc-offentliggørelse i EU-Tidende og/eller ved en skrivelse til de største kommittenter i den pågældende sektor — hvorved det bestemmes, at oplysningerne vedrørende sagsøgerne, der fremgår af Den Europæiske Unions Tidende af 18. februar 2005, C 42, s. 15 ff., berigtiges.

B) Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgerne har gjort gældende, at Kommissionens offentliggørelse af Idromacchine Srl’s navn, som var tredjepart i forhold til den formelle adressat for Kommissionens beslutning K(2004) 5426 endelig udg. af 30. december 2004 offentliggjort i Den Europæiske Unions Tidende af 18. februar 2005, C 42, s. 15 ff., samt de skadevoldende oplysninger desangående udgjorde en alvorlig tilsidesættelse af talrige fællesskabsretlige principper, og de har derfor nedlagt påstand om erstatning for det betydelige økonomiske og ikke økonomiske tab lidt som følge heraf.

Kommissionen har særligt ved at offentliggøre ovennævnte oplysninger uden at foretage de nødvendige kontroller, herunder hovedsageligt den forudgående høring af sagsøgerne, tilsidesat retten til forsvar og tavshedspligten.

Under alle omstændigheder må offentliggørelsen af oplysninger, da beslutningen ikke er adresseret til Idromacchine Srl, anses for en uforholdsmæssig foranstaltning i forhold til det at Kommissionen forfulgte formål, der er begrænset til at offentliggøre sager forbundet med anvendelsen af de fællesskabsretlige konkurrenceregler.

Hvad angår det forvoldte tab, har offentliggørelsen i ovennævnte vendinger medført en nulstilling af Idromacchine Srl's omsætning inden for dens virkeområde og har skadet selskabets og dets repræsentanters omdømme alvorligt.
DA Den Europæiske Unions Tidende C 141/55

Sag anlagt den 10. april 2009 — MRI mod Kommissionen

(Sag T-154/09)

2009/C 141/111

Processprog: italiensk

Parter

Sagsøger: Manuli Rubber Industries SpA (MRI) (Milano, Italien) (ved avvocati L. Radicati di Brozolo, M. Pappalardo og E. Marasà)

Sagsøgt: Kommissionen for De Europæiske Fællesskaber

Sagsøgerens påstande

Principalt:

— Beslutningens artikel 1 annulleres delvist, for så vidt som den finder, at sagsøgeren har deltaget i en samlet og vedvarende overtrædelse i lasteslangesektoren i perioden mellem den 1. april 1986 og den 1. august 1992, og mellem den 3. september 1996 og den 2. maj 1997, især for perioden mellem den 3. september 1996 og den 9. maj 2000.

— Den anfægtede beslutnings artikel 2, hvori sagsøgeren som følge af de fejl, som er beskrevet i nærværende søgsmål, blev pålagt en bøde på 4 900 000 EUR, annulleres.

— Enhver indsigelse eller ethvert argument herimod forkastes.

Subsidiært:

— I overensstemmelse med artikel 229 EF nedsættes den bøde på 4 900 000 EUR, som sagsøgeren er blevet pålagt ved beslutningens artikel 2.

I alle tilfælde:

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Den i denne sag anfægtede beslutning er den samme som i sag T-146/09, Parker ITR og Parker-Hannifin mod Kommissionen.

Sagsøgeren har til støtte for sine påstande for det første gjort gældende, at ovennævnte beslutning er ugyldig, for så vidt som den overtrædelse, som sagsøgeren anses for at have begået, blev kvalificeret som en samlet og vedvarende kartelaftale, som fandt sted i perioden mellem 1986 og 2007, og især eftersom overtrædelsen anses for at være begået i perioden mellem 1996 og 2000, og derfor omfatter den periode mellem september 1996 og maj 1997, som er genstand for sanktionen.

Sagsøgeren gør i denne forbindelse gældende, at en overtrædelse ikke kan være samlet og vedvarende, når de enkelte overtrædelsesperioder, som i det foreliggende tilfælde, har været afbrudt i længere tid, frem for alt af positive begivenheder, som er uforenelige med viljen til at forsætte og gentage overtrædelsen, som for eksempel sagsøgerens offentlige og udtrykkelige afbrydelse af deltagelsen i kartellet, hvilket Kommissionen også anerkendte.

Sagsøgeren har ligeledes gjort gældende, at der er begået fejl ved fastsættelsen af bødens størrelse, navnlig henset til overtrædelsens varighed og grovhed og nedsættelsen som følge af sagsøgerens deltagelse i samarbejdsordningen.
DA Den Europæiske Unions Tidende C 141/43

Sag anlagt den 24. marts 2009 — Viasat Broadcasting UK mod Kommissionen

(Sag T-114/09)

2009/C 141/93

Processprog: engelsk

Parter

Sagsøger: Viasat Broadcasting UK Ltd (London, Det Forenede Kongerige) (ved advokaterne S. Kalsmose-Hjelmborg og M. Honoré)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning af 4. august 2008 i sag N 287/2008 annulleres.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Sagsøgeren påstår annullation af Kommissionens beslutning af 4. august 2008 i sag N 287/2008 (1), hvorved Kommissionen på grundlag af artikel 87, stk. 3, litra c), EF godkendte den redningsstøtte, som den danske stat bevilligede til TV2 Danmark A/S (»TV2«).

Sagsøgeren gør gældende, at støtten ikke er i overensstemmelse med artikel 87, stk. 3, litra c), EF, idet den tilsidesætter proportionalitetsprincippet, der fremgår af denne bestemmelse, hvorefter en sådan støtte ikke må ændre »samhandelsvilkårene på en måde, der strider mod den fælles interesse«. Sagsøgeren gør for det første navnlig gældende, at Kommissionen begik en retlig fejl, da den lagde til grund, at TV2 udgjorde en »kriseramt virksomhed« i den forstand, hvori udtrykket er anvendt i Fællesskabets rammebestemmelser for statsstøtte til redning og omstrukturering af kriseramte virksomheder (2). Sagsøgeren gør for det andet gældende, at Kommissionen begik en retlig fejl, da den fastslog, at redningsstøtten var begrænset til det, der var nødvendigt for, at TV2 kunne fortsætte driften, og at støtten blev opretholdt på et niveau, der ikke ville tillade TV2 at investere i nye aktiviteter eller føre sig aggressivt frem på kommercielle markeder. Sagsøgeren gør for det tredje gældende, at Kommissionen begik en retlig fejl, da den undlod at tage den statsstøtte, som TV2 tidligere har modtaget, i betragtning.

(1) Et resume af den omstridte beslutning blev offentliggjort i Den Europæiske Unions Tidende (EUT 2009 C 9, s. 2) og en ikke-fortrolig version af beslutningen blev lagt på http://ec.europa.eu/community_law/state_aids/

(2) Fællesskabets rammebestemmelser for statsstøtte til redning og omstrukturering af kriseramte virksomheder (EUT 2004 C 244, s. 2).
DA Den Europæiske Unions Tidende C 129/18

Sag anlagt den 2. april 2009 — Farmeco mod KHIM — Allergan (BOTUMAX)

(Sag T-131/09)

2009/C 129/32

Stævningen er affattet på engelsk

Parter

Sagsøger: Farmeco SA Dermocosmetics, der driver virksomhed under navnet »Farmeco SA« (Athen, Grækenland) (ved lawyer N. Lyberis)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Allergan, Inc. (Irvine, De Forenede Stater)

Sagsøgerens påstande

— Afgørelse truffet den 2. februar 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 60/2008-4) annulleres, for så vidt som ansøgningen om det omhandlede EF-varemærke blev afslået for alle varer i klasse 3 og 5 og visse varer i klasse 16.

— Allergan, Inc.’s klage over Indsigelsesafdelingens afgørelse af 26. oktober 2007 afvises, og det omhandlede EF-varemærke tillades registreret for alle de ansøgte varer.

— Harmoniseringskontoret og Allergan, Inc. tilpligtes at betale sagens omkostninger, herunder de omkostninger, der er opstået i forbindelse med indsigelses- og klagesagen.

Søgsmålsgrunde og væsentligste argumenter

Ansøger om EF-varemærket: Farmeco SA Dermocosmetics

Det omhandlede EF-varemærke: ordmærket »BOTUMAX« for varer i klasse 3, 5 og 16 — ansøgning nr. 3 218 237

Indehaver af det i indsigelsessagen påberåbte varemærke eller tegn: Allergan, Inc.

Det i indsigelsessagen påberåbte varemærke eller tegn: Flere EF- og nationale varemærkeregistreringer af ordmærket eller tegnet »BOTOX« for varer og tjenesteydelser i klasse 5, 16, og 42

Indsigelsesafdelingens afgørelse: Indsigelsen ikke taget til følge

Appelkammerets afgørelse: Den anfægtede afgørelse ophævet og delvist afslag på ansøgningen om det omhandlede EF-varemærke

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94, idet appelkammeret begik en fejl, da det fastslog, at der var risiko for forveksling mellem de omhandlede varemærker med hensyn til de samme eller i høj grad lignende varer, til trods for de foreliggende forskelle i den visuelle og fonetiske opfattelse af de to tegn; tilsidesættelse af artikel 8, stk. 5, i Rådets forordning nr. 40/94, da appelkammeret fejlagtigt fandt, at betingelserne for anvendelsen af den nævnte artikel var opfyldt.
—

Der gives afslag på ansøgningen om varemærket »Hundertwasser« (nr. 4 491 891) for følgende varer og tjenesteydelser: — Klasse 20: Varer (ikke indeholdt i andre klasser) af træ, kork, rør, spanskrør, kurvefletning, horn, ben, elfenben, fiskeben, skildpadde, perlemor og merskum samt af erstatningsstoffer for disse materialer eller af plastic — Klasse 30: Sukker, ris, tapioka, sago, kaffeerstatning; mel og næringsmidler af korn, brød, konditori- og konfekturevarer; honning, sirup; gær, bagepulver; salt, sennep; eddike, herunder vineddike, saucer (krydrede); krydderier; råis; slik, candyfloss — Klasse 31: Landbrugs-, skovbrugs- og havebrugsprodukter samt korn (ikke indeholdt i andre klasser); levende dyr; friske frugter og grøntsager; frø og såsæd, naturlige planter og blomster; næringsmidler til dyr; malt; biologiske produkter, blomster, arrangementer, plantearrangementer, blomsterbuketter — Klasse 35: Annonce- og reklamevirksomhed, markedsføringskoncepter — Klasse 39: Transport, emballering og opbevaring af varer; arrangering af rejser, besøg på udstillinger, byrundture og rundvisninger i bygninger, tilbud for turister, charterrejser